|  |  |  |
| --- | --- | --- |
| Titel | **Cykose** |  |
| Tema: |  |
| Fag: | Dansk |
| Målgruppe: | 6.-10. klasse |
|  |  |
|  | Data om læremidlet:  **E-bog:** Birgitte Lorentzen, book books, 2010  Vejledningen her giver et overblik over den røde tråd i det pædagogiske overlay, der knytter sig til e-bogen ”Cykose”. Det pædagogiske overlay kan bookes sammen med e-bogen og består af en række opgaver, refleksionsøvelser samt eksterne ressourcer, som eleverne tilgår gennem aktivering af markeringer i selve romanteksten. Overlayet giver derfor god mulighed for at arbejde meget tekstnært i fortolknings-fællesskabet. Faglig relevans/kompetenceområder Det pædagogiske overlay fokuserer på kompetenceområdet **Fortolkning** og inddrager alle fortolkningsprocessens fem faser: Oplevelse/indlevelse, undersøgelse, fortolkning, vurdering og perspektivering. Forslag til læringsmål:   * Du kan forklare plottet og lede efter spor i teksten, som driver handlingen frem. * Du kan undersøge, hvordan litterære virkemidler fx *fortæller* påvirker teksten. * Du kan ved hjælp af personkarakteristik beskrive hovedpersonernes relation og udvikling. * Du kan koble handlingen i Cykose med historiske begivenheder.  **Overlayets konkrete udformning** Overlayet organiserer sig omkring litteraturarbejdets traditionelle tre faser:  **Før du læser-fasen**  For at få eleverne tunet ind på romanens univers er der på titelbladet lagt markeringer ind i overlayet, der får læserne omkring:   * Forside * Titel   **Mens du læser-fasen**  Overlayet består i selve læsefasen af fire gennemgående opgaver, som evt. kan deles ud til forskellige grupper, der benytter hver sin markeringsfarve.   * Markering af tekst, som er vigtig for plottet. Hvad er Lulus mission, og hvilke ledetråde er der i teksten, som driver handlingen frem og opklare mysteriet om den lille pige? (markeringsfarve: grøn) * Bruge søgefunktionen til at navigere rundt i teksten og lede efter spor. Søg fx *på undulat/Willy, film* eller *chok* og se, hvordan gyservirkemidlerne *suspence og surprise* eller *set up* og *pay off* bliver brugt til at skabe spænding og dramatik. Fx skaber undulaten Willys suspence ved at varsle uhygge. (markeringsfarve: blå) * Markering af showing og telling-passager, som fortæller noget om personernes ydre og indre. Hvad er det karaktererne kæmper med, hvad er deres indbyrdes relation og hvilken udvikling gennemgår de undervejs. (markeringsfarve: gul) * Se og lav research vha. links i teksten, som forklarer de historiske begivenheder, som bogen referer til. Fx refereres der til en optagelse, der viser bombardementet af Shellhuset i bogen. I overlayet linkes der til de samme klip, som ligger på dr.dk/skole. (markeringsfarve: rød)   **Efter du har læst-fasen**  Lad eleverne bruge markeringer og egne observationerne/markeringer i overlay til at lave en analyse og fortolkning. Evaluer med afsæt i læringsmålene.  **Samlet oversigt over markeringsfarver i overlayet:**   * **Rød**: Links * **Grøn**: Plot * **Blå**: Virkemidler * **Gul**: Personkarakteristik   **Links i overlayet:**   * Link til bogtrailer, googlemaps, dr.dk/skole osv.  **Supplerende materialer** Følgende er forslag til supplerende materialer, der kan lånes på dit lokale CFU.   * *Det som ingen ved*, DRK, 40 min, <http://www.mitcfu.dk/TV0000019970> | |